nahid-hub/BLUGE-bengali-wikipedia-section-title-prediction huggingface dataset:
ভারতে পশ্চিমি উচ্চাঙ্গ সংগীতের ধারাবাহিকভাবে বিস্তৃতি এবং অনুসরণ প্রায় নেই বললেই চলে। এটা প্রধানত জরথুস্ট্রবাদী সম্প্রদায় এবং অভ্যন্তরীণ গোষ্ঠী দ্বারা পশ্চিমি উচ্চাঙ্গ সংগীতের ঐতিহাসিক প্রকাশে পৃষ্ঠপোষকতা পেয়েছিল। অন্য অভ্যন্তরীণ গোষ্ঠী হল চেন্নাই এবং বেঙ্গালুরুর প্রোটেস্ট্যান্ট খ্রিস্টান সম্প্রদায়, যারা বিশেষভাবে পৃষ্ঠপোষকতা করেছিল। পশ্চিমি সংগীত ভারতে খুবই মারাত্মকভাবে অবহেলিত ছিল এবং যৎসামান্য অস্তিত্ব বজায় ছিল। পশ্চিমি কিবোর্ড, ড্রাম এবং গিটার নির্দেশনা এক ব্যতিক্রম হিসেবে কিছুটা আগ্রহ দেখা যেত প্রধানত সমসাময়িক জনপ্রিয় ভারতীয় সংগীতের সেবায় সংগীতজ্ঞ তৈরির ক্ষেত্রে। ভারতে পশ্চিমি উচ্চাঙ্গ সংগীতের অস্পষ্টতা বিষয়ে অনেক কারণ উল্লেখ করা যায়, একটা দেশ তার নিজস্ব সাংগীতিক উত্তরাধিকারে সমৃদ্ধ হওয়া তার অধিকার, যাই হোক, দুটো প্রধান কারণ হল, চূড়ান্ত প্রকাশে অনীহা এবং অসাড় অনাগ্রহ যাতে অভ্যন্তরীণ গোষ্ঠী প্রধানত যুক্ত। এছাড়াও, পশ্চিমি সাংগীতিক বাদ্যযন্ত্রগুলো এদেশে আমদানি করার অসুবিধে এবং তাদের অসাধারণত্ব পশ্চিমি উচ্চাঙ্গ সংগীতের দুর্বোধ্যতাকে বাড়িয়ে দেয়।

এদেশে পশ্চিমি উচ্চাঙ্গ সংগীতের প্রকট হওয়ার পর এক শতকের বেশি সময় গড়িয়ে যাওয়া সত্ত্বেও এবং প্রায় দু-শতক ব্রিটিশ ঔপনিবেশিক শাসনেও উচ্চাঙ্গ সংগীত কখনোই আনুষ্ঠানিক বা 'সাজানো' এর বেশি জনপ্রিয়তা অর্জন করতে পারেনি। অতীতে পশ্চিমি উচ্চাঙ্গ সংগীতকে জনপ্রিয় করার অনেক চেষ্টা ভারতে হয়েছে, কিন্তু সেগুলো আগ্রহ না-থাকা এবং উঁচুতে ধরে রাখার অবদানের অভাবে সফল হয়নি। বর্তমানে  ভারতে বেশ কিছু প্রতিষ্ঠানের সহযোগিতায় পশ্চিমি উচ্চাঙ্গ সংগীত শিক্ষার হাল উন্নত হয়েছে। এধরনের প্রতিষ্ঠানের মধ্যে আছে: কেএম মিউজিক কনজারভেটরি (অস্কার-বিজয়ী সংগীতকার এআর রহমান প্রতিষ্ঠিত), ক্যালকাটা স্কুল অফ মিউজিক, ব্যাঙ্গালোর স্কুল অফ মিউজিক, ইস্টার্ন ফেয়ার মিউজিক ফাউন্ডেশন,[51] দিল্লি স্কুল অফ মিউজিক, উস্তাদগড় ফাউন্ডেশন, দিল্লি মিউজিক অ্যাকাডেমি,গিটারমঙ্ক এবং অন্যান্য অনেকে পশ্চিমি উচ্চাঙ্গ সংগীতে উৎসর্গিত হয়ে প্রগতি অথবা উন্নতি এবং সমর্থনে অবদান রাখছে। ১৯৩০ খ্রিষ্টাব্দে প্রখ্যাত মেহলি মেহতা বোম্বে সিম্ফনি অর্কেস্ট্রা  তৈরি করেন। দার্জিলিঙে ১৯৮০ খ্রিষ্টাব্দে শুরু হওয়া দশকের গোড়ায় মিস্টার জীবন প্রধান প্রতিষ্ঠা করেন 'মেলোডি অ্যাকাডেমি'; যিনি নিজে একক চেষ্টায় দার্জিলিং পাহাড়ে পশ্চিমি সংগীত এনেছিলেন, যেটা খুব উন্নত একটা সাংগীতক উত্তরাধিকাররূপে রয়ে গিয়েছে।  

১৯৬২ খ্রিষ্টাব্দে দ্য বোম্বে চেম্বার অর্কেস্ট্রা (বিসিও) প্রতিষ্ঠিত হয়েছিল।

২০০৬ খ্রিষ্টাব্দে মুম্বইতে এনসিপিএ অঞ্চলে স্থাপিত এবং আশ্রিত হয় সিম্ফনি অর্কেস্ট্রা অফ ইন্ডিয়া। বর্তমানে এটাই ভারতের একমাত্র পেশাদার সিম্ফনি অর্কেস্ট্রা এবং যারা প্রতি বছর দুটো কন্সার্ট ঋতু দর্শক-শ্রোতাদের উপহার দেয়, যেখানে বিশ্ববিখ্যাত সংগীত পরিচালক এবং একক সংগীতজ্ঞরা প্রদর্শন করে থাকেন।

কয়েকজন বিশিষ্ট ভারতীয়, পশ্চিমি উচ্চাঙ্গ সংগীতবেত্তা হলেন:


সঠিক অনুচ্ছেদ শিরোনাম কোনটি?
titleA. ভারতীয় রক
titleB. রবীন্দ্র সংগীত (বাংলার সংগীত)
titleC. পশ্চিমি উচ্চাঙ্গ সংগীত
titleD. ভারতীয় পপ সংগীত
উত্তর: titleC
১৯৩৮ সালটি হিউ বার্টলেটের স্বর্ণালী সময় ছিল। লিডস থেকে ট্রেনে চড়ে মে মাসে ইয়র্কশায়ারের বিপক্ষে খেলতে আসেন। দলীয় অধিনায়ক জ্যাক হোমস তাকে বলেছিলেন যে, ৫০ রানের ইনিংস খেলতে পারলে ক্যাপ প্রদান করবেন। ইয়র্কশায়ারের বিপক্ষে ৫০ রান তোলা মানে অন্য কাউন্টির বিপক্ষে দেড়শত রানের সমমান। প্রথম পাঁচ উইকেট ১০৬ রানে পতন ঘটলে তিনি হ্যারি পার্কসের সাথে জুটি গড়েন। এ দুজন ৭৫ মিনিটে ১২৬ রান সংগ্রহ করেন। নিজে করেন ৯৪ রান। বিল বোস, হেডলি ভেরিটি, ফ্রাঙ্ক স্মেইলস, এমট রবিনসন ও সিরিল টার্নারের বল মোকাবেলান্তে এ রান তুলেন। সাতটি ছক্কার সবকটিই ভেরিটির বিপক্ষে ছিল ও নয়টি চারের মার ছিল ঐ ইনিংসটিতে। ভেরিটির দুই ওভার থেকে ০-৬-২-৬-৬-০ ও ০-০-৬-৬-০-৬ রান তুলেন। স্মেইলসের ওভার থেকে লং অফের উপর দিয়ে ছক্কা হাঁকানোকালে বাউন্ডারি সীমানায় মরিস লেল্যান্ডের হাতে তালুবন্দী হন।

লর্ডসে প্রথমবারের মতো জেন্টলম্যানের সদস্যরূপে প্লেয়ার্সের বিপক্ষে খেলে ১৭৫ রানে অপরাজিত থাকেন। মরিস নিকোলসের বলে ছক্কা হাঁকান। নিকোলসের এক ওভারে পাঁচটি চারের মার মারেন। পিটার স্মিথের বল থেকে দুইটি চার ও দুইটি ছক্কা হাঁকান। ১৬৫ মিনিটের ঐ ইনিংসে ২৪টি চার ও চারটি ছক্কা ছিল। শেষ ৭৫ রান তুলতে তিনি ৪৬ মিনিট সময় ব্যয় করেন। শেষ খেলোয়াড় কেন ফার্নেসের (১০) সাথে ৪৫ মিনিটে ৮২ রান যুক্ত করেন।

২৭ আগস্ট তারিখে অস্ট্রেলিয়া একাদশ হোভে খেলতে আসে। বার্টলেট দুই ঘণ্টায় ১৫৭ রান তুলেন। অস্ট্রেলিয়া একাদশের বিপক্ষে ৫৭ মিনিটে শতরান স্পর্শ করেন। তন্মধ্যে, প্রথম ১৪ মিনিটে তিনি মাত্র চার রান তুলতে পেরেছিলেন। ৩৩ মিনিটে ৫০, ৫৭ মিনিটে ১০০ ও ১১০ মিনিটে ১৫০ রান তুলেন। ফ্রাঙ্ক ওয়ার্ডের একটি বল পুল মেরে প্যাভিলিয়নের ছাদে ফেলেন। পরবর্তীতে ওয়ার্ডের বল থেকে উপর্যুপরী দুইটি চার ও দুইটি ছক্কায় ২২ রান তুলেন। মৌসুমের দ্রুততম সময়ে এ সেঞ্চুরির কল্যাণে বার্টলেট লরেন্স ট্রফি জয় করেন। সেঞ্চুরিটিতে ছয়টি ছক্কা ও এগারোটি চার ছিল। মধ্যাহ্নভোজনের পূর্বের ওভারে ১০৪ রান তুলেন। চতুর্থ উইকেটে জেমস ল্যাংগ্রিজের সাথে ১২০ মিনিটে ১৯৫ রান তুলেন। বার্টলেটের ১৫২ রানের বিপরীতে ল্যাংগ্রিজের সংগ্রহ ছিল ৩৯। এ ইনিংসে ছয়টি ছক্কা ও আঠারোটি চার ছিল। এবার তিনি সিড বার্নসের হাতে লং অন অঞ্চলে তালুবন্দী হন।

৫৭.৩৩ গড়ে ১৫৪৮ রান তুলে ওয়ালি হ্যামন্ড, জো হার্ডস্টাফ, লেন হাটন ও এডি পেন্টারের পর পঞ্চম স্থানে ছিলেন। এ সফলতার প্রেক্ষিতে ১৯৩৯ সালের উইজডেন সংস্করণে অন্যতম বর্ষসেরা ক্রিকেটারের সম্মাননায় ভূষিত হন তিনি। ১৯৩৮ সালে ৪০টি ছক্কা হাঁকান। কেবলমাত্র আর্থার ওয়েলার্ড তার চেয়ে এগিয়ে ছিলেন। অস্ট্রেলিয়ার বিপক্ষে এ ইনিংস খেলার পর আর্থার ফাগ বাদ পড়লে ১৯৩৮-৩৯ মৌসুমের শীতকালে দক্ষিণ আফ্রিকা গমনের জন্যে ইংরেজ দলে হিউ বার্টলেটকে অন্তর্ভূক্ত করা হয়। ঐ সফরে প্রথম-শ্রেণীর খেলাগুলোয় ৫১.১৪ গড়ে রান তুললেও কোন টেস্টে তাকে খেলানো হয়নি। এক বছর বাদে জ্যাক হোমসের অধিনায়কত্বে ভারত গমনের জন্যে মনোনীত করা হলেও দ্বিতীয় বিশ্বযুদ্ধের কারণে ঐ সফরটি পরিত্যক্ত ঘোষিত হয়।

১৯৩৯ সালে ইস্টবোর্নে ওরচেস্টারশায়ারের বিপক্ষে খেলায় ৪৪ মিনিটে ৮৯ রান তুলেন। ডিপ এক্সট্রা কভার অঞ্চলে চার্লস পালমারের হাতে ধরা পড়েন তিনি। মৌসুমের শেষদিকে হেডলি ভেরিটির দ্বিতীয় বিশ্বযুদ্ধে নিহত হবার পূর্বেকার খেলায় নিষ্প্রাণ উইকেটে ৭/৯ বোলিং পরিসংখ্যানে তিনিও শিকারে পরিণত হয়েছিলেন।

সঠিক অনুচ্ছেদ শিরোনাম কোনটি?
titleA. বিশ্বযুদ্ধে অংশগ্রহণ
titleB. অবসর
titleC. কাউন্টি ক্রিকেট
titleD. শৈশবকাল
উত্তর: titleC
১৯৭২ সালে অ্যাভন বুকস ক্যাথলিন উডিউইস রচিত "দ্য ফ্লেম অ্যান্ড দ্য ফ্লাওয়ার" প্রকাশ করলে আধুনিক রোম্যান্সের জন্ম হয়। এটিই ছিল “শয্যাকক্ষের নীতি (অনুসরণকারী) প্রথম উপন্যাস”। উপাদান ছাড়াও আরও কয়েকটি কারণে বইটি ছিল যুগান্তকারী। এটিই প্রথম সিঙ্গল টাইটেল রোম্যান্স যা ক্যাটেগরি রোম্যান্সের রীতি লঙ্ঘন করে হার্ডব্যাকের বদলে প্রথমে পেপারব্যাক হিসেবে প্রকাশিত হয়েছিল। ঔষধ-বিক্রেতা এমনকি অনেক সাধারণ দোকানিও বইটি দোকানে রাখতেন। বইটির ২.৩৫ মিলিয়ন কপি বিক্রি হয়েছিল। এর পরপরই অ্যাভন উডিউইসের দ্বিতীয় উপন্যাস "দ্য উলফ অ্যান্ড দ্য ডোভ" এবং নবাগত রোজমেরি রজার্স রচিত দুটি উপন্যাস প্রকাশ করে ১৯৭৪ সালে। রজার্সের উপন্যাসদুটির মধ্যে একটি ছিল "ডার্ক ফায়ারস"। প্রথম তিন মাসে বইটির দুই মিলিয়ন কপি বিক্রি হয়। ১৯৭৫ সালের "পাবলিশার্স উইকলি" প্রদত্ত রিপোর্ট অনুসারে "অ্যাভন ওরিজিন্যাল" উপন্যাসগুলি সম্মিলিতভাবে ৮ মিলিয়ন কপি বিক্রি হয়। পরের বছর প্রকাশিত ১৫০টি ঐতিহাসিক রোম্যান্সের ৪০ মিলিয়নেরও বেশি কপি বিক্রি হয়। এগুলির অনেকগুলিই ছিল পেপারব্যাক।

এই উপন্যাসগুলির জনপ্রিয়তা নতুন ধরনের রোম্যান্স লেখার প্রবণতার জন্ম দেয়। এগুলির দৃষ্টি প্রাথমিকভাবে ঐতিহাসিক উপন্যাসে নিবদ্ধ থাকত। নায়কের কারণে নায়িকা এখানে বিপদে পড়ত। এবং নায়কই নায়িকাকে বিপন্মুক্ত করে আনত। নায়ক ও নায়িকার একগামী কাহিনিই এখানে মূল উপজীব্য ছিল। এই উপন্যাসগুলির প্রচ্ছদে দেখা যেত স্বল্পবাস নায়িকাকে নায়ক জড়িয়ে ধরে আছে। সেই কারণে এই বইগুলিকে বলা হয় “বডিশ-রিপার” বা “উর্ধ্ববাস-ছিন্নকারী”। ১৯৮০ সালে একটি "ওয়াল স্ট্রিট জার্নাল" নিবন্ধে এই ধরনের বডিশ রিপার সম্পর্কে বলা হয় : “বিগ ম্যাককে দেওয়া প্রকাশকের উত্তর: এগুলি রসালো, সস্তা, গতানুগতিক এবং এগুলির ভক্তেরা এগুলিকে গোগ্রাসে পড়ে।” অনেক রোম্যান্স প্রকাশনা শিল্পে এখন এই বডিশ-রিপার শব্দটি ঘৃণাবাচক বলে বিবেচিত হয়।

এই ধরনের নতুন ঐতিহাসিক রোম্যান্সে নায়িকারা ছিলেন স্বাধীন ও দৃঢ়চেতা। এদের নায়কেরা অনেক সময়েই হতেন সেই ধরনের পুরুষ যারা ভালবাসতে জানেন ও অনুভূতিপ্রবণ। এটি সমসাময়িক রীতির লঙ্ঘন বলে গণিত হত। প্রচলিত রীতিতে দেখা যেত দুর্বল মেয়েরা বদরাগী আলফা পুরুষদের প্রেমে পড়ছে। প্লটে এই নায়িকাদের ভূমিকা মুখ্য হলেও “নায়কের সঙ্গে সম্পর্কের ক্ষেত্রে এরা ছিল গৌণ”। সমগ্র উপন্যাসধারায় দেখা যেত নায়িকাদের বয়স ষোলো থেকে একুশের মধ্যে ও নায়কের বয়স তিরিশের কাছাকাছি। মেয়েরা ছিল কুমারী, যদিও পুরুষেরা কৌমার্যের ধার ধরত না। আর যুগলের দুই জনই হত সুদর্শন।

সঠিক অনুচ্ছেদ শিরোনাম কোনটি?
titleA. আধুনিক রোম্যান্সের জন্ম
titleB. বহুকৃষ্টিগত রোম্যান্স
titleC. সময়-পর্যটনমূলক রোম্যান্স
titleD. বাজার
উত্তর: titleA
ভারতের সীমানা পুনর্নির্ধারণ কমিশনের নির্দেশিকা অনুসারে পশ্চিমবঙ্গের বসিরহাট লোকসভা কেন্দ্রে ২০০৯ সাল থেকে নিম্নলিখিত বিধানসভা কেন্দ্রগুলির সমন্বয়ে গঠিত:

১. ৯৯ নং বাদুড়িয়া 
২. ১২১ নং হাড়োয়া 
৩. ১২২ নং মিনাখাঁ (এসসি) 
৪. ১২৩ নং সন্দেশখালি (এসটি) 
৫. ১২৪ নং বসিরহাট দক্ষিণ 
৬. ১২৫ নং বসিরহাট উত্তর 
৭. ১২৬ নং হিঙ্গলগঞ্জ (এসসি)

২০০৪ সালে নিম্নলিখিত বিধানসভা কেন্দ্রগুলি বসিরহাট লোকসভা কেন্দ্রের অন্তর্গত ছিল:

১. ৯৩ নং স্বরূপনগর 
২. ৯৪ নং বাদুড়িয়া 
৩. ৯৫ নং বসিরহাট 
৪. ৯৬ নং হাসনাবাদ 
৫. ৯৭ নং হাড়োয়া 
৬. ৯৯ নং হিঙ্গলগঞ্জ 
৭. ১০৭ নং ভাঙড়

সঠিক অনুচ্ছেদ শিরোনাম কোনটি?
titleA. ১৯৬২-২০০৪
titleB. সাধারণ নির্বাচন ২০০৯
titleC. বিধানসভা কেন্দ্রসমূহ
titleD. নির্বাচনী ফলাফল
উত্তর: titleC
এটি পোকাশিকারি ছোট পাখি। দেহের দৈর্ঘ্য ১৩ সেন্টিমিটার, ওজন ১৫ গ্রাম। পুরুষ ও স্ত্রী পাখি দেখতে অভিন্ন। প্রাপ্তবয়স্ক পুরুষ পাখির দেহ কালো বর্ণের পালকে আবৃত থাকে। ডানার প্রান্ত, পেট ও কোমরের পালক সাদা বর্ণের। স্ত্রী পাখির পিঠের দিকটা কালচে বাদামি, দেহের নিচের দিক লালচে বাদামি। ডানার প্রান্তদেশ পীতাভ। কোমর উজ্জ্বল লালচে-কমলা পালকে আবৃত। লেজ কালো ও গলা ফিকে। উভয় পাখির চোখ কালচে বাদামি, ঠোঁট কালচে। পা, পায়ের পাতা ও নখর কালো।

সঠিক অনুচ্ছেদ শিরোনাম কোনটি?
titleA. আকার
titleB. প্রজননকাল
titleC. বিচরণ
titleD. স্বভাব
উত্তর: titleA
২১ ফেব্রুয়ারি গুলিবর্ষণের ঘটনার পর ‘একুশ’ নিয়ে প্রথম গান আবদুল গাফফার চৌধুরী;- গানটি হল - "আমার ভাইয়ের রক্তে রাঙানো একুশে ফেব্রুয়ারি, আমি কি ভুলিতে পারি"। এ গানটিতে প্রথমে সুরারোপ করেন আব্দুল লতিফ। পরে করাচী থেকে ঢাকা ফিরে ১৯৫৪ সালে আলতাফ মাহমুদ আবার নতুন করে সুরারোপ করেন। সেই থেকে ওটা হয়ে গেল একুশের প্রভাতফেরীর গান। বর্তমানে আলতাফ মাহমুদের সুর করা গানটিই গাওয়া হয়। ১৯৫৪ সালে হাসান হাফিজুর রহমান সম্পাদিত একুশে সংকলনে প্রকাশিত হয় গানটি। তৎকালীন সরকার সংকলনটি বাজেয়াপ্ত করে। জহির রায়হান তার "জীবন থেকে নেয়া" ছবিতে এ গানটি ব্যবহার করার পর এর জনপ্রিয়তা ব্যাপকতা লাভ করে। ২১ ফেব্রুয়ারি আন্তর্জাতিক মাতৃভাষা দিবস হিসেবে স্বীকৃতি পাবার পর আন্তর্জাতিক পরিমণ্ডলে এই গানটির সুনাম আরো বাড়তে শুরু করে। ইতোমধ্যে গানটি সুইডিশ ও জাপানি ভাষায় অনূদিত হয়েছে। বিবিসি শ্রোতা জরিপে বাংলা ভাষার শ্রেষ্ঠ গানের তালিকায় এটি তৃতীয় স্থান লাভ করেছে।

সঠিক অনুচ্ছেদ শিরোনাম কোনটি?
titleA. একুশের গান
titleB. আন্দোলনের সূচনা
titleC. উদযাপন
titleD. পরবর্তী ঘটনা (১৯৫২)
উত্তর: titleA
প্রাকৃতিক বাসস্থানের বাইরে সহজে উৎপাদনযোগ্যতা, সংক্ষিপ্ত প্রজন্মকাল এবং দ্রুত মিউটেশনযোগ্যতা থাকার কারণে "ড্রসোফিলা মেলানোগ্যাস্টার" গবেষণার জন্য অতি জনপ্রিয় একটি প্রাণী। ১৯০৬ সালে থমাস হান্ট মর্গান "ড্রসোফিলা মেলানোগ্যাস্টার" নিয়ে কাজ শুরু করেন এবং ১৯১০ সালে বিজ্ঞানী মহলে প্রকাশ করেন সাদাচোখা মিউট্যান্ট মাছির উপর তাঁর গবেষণালব্ধ ফলাফল। সেই সময় তিনি বংশগতির উপর কাজ করার জন্য এমন একটি প্রতিমান জীব খুঁজছিলেন যেটি যথেচ্ছভাবে জেনেটিক মিউটেশন অর্জন করবে এবং পরিণত অবস্থায় এর ফলাফল বাহ্যিক পরিবর্তনরূপে সুস্পষ্টভাবে প্রকাশ করবে। বংশগতিতে জিনের বাহক হিসেবে ক্রোমোজমের ভূমিকা ব্যাখ্যা করে তিনি ১৯৩৩ সালে চিকিৎসাবিজ্ঞানের উপর নোবেল পুরস্কার লাভ করেন। "ড্রসোফিলা"র উপর ব্যাপক কাজই তাঁকে এই বিরল সম্মান বয়ে এনে দেয়। "মেলানোগ্যাস্টার" ছাড়াও অন্যান্য "ড্রসোফিলা" প্রজাতি জীনতত্ত্ব আর এমব্রায়োজেনেসিসের মতো শাখাগুলোতে ব্যাপকহারে ব্যবহৃত হয়।

সঠিক অনুচ্ছেদ শিরোনাম কোনটি?
titleA. জাতিজনি
titleB. শিকারী প্রাণী
titleC. জীবনচক্র ও বাস্তুবিদ্যা
titleD. গবেষণাগারে উৎপাদিত প্রাণী হিসেবে
উত্তর: titleD
সংস্কৃত আলঙ্কারিকদের মতে যা মহাকাব্য, তার সাথে পাশ্চাত্য মহাকাব্যের কোন কোন বৈসাদৃশ্য থাকলেও এদের মধ্যে ভাবগত সাদৃশ্য বর্তমান। পাশ্চাত্য আলঙ্কারিক এরিস্টটলের মতে, 
এটি সাধারণতঃ বস্তু-নিষ্ঠ, আদি-মধ্য-অন্ত-সমন্বিত বর্ণনাত্মক কাব্য; এর বস্তু উপাদান জাতীয়-জীবনের ঐতিহাসিক বা পৌরাণিক তথ্য; এর অনুপ্রেরণা অধিকাংশ সময়ই ঐশীশক্তি; এতে মানব, দানব, দেব-দেবীর চরিত্রের সমাবেশ এবং প্রয়োজনবোধে অতিলৌকিক স্পর্শও থাকতে পারে। মহাকাব্যের পরিসমাপ্তি সকল সময়েই শুভান্তিক হবে এমন কোন নির্দিষ্ট নিয়ম নেই। এতে জটিল ঘটনাবর্তের সৃষ্টি এবং বহুবিধ চরিত্র-সন্নিবেশ থাকলেও সমগ্র কাব্যটিতে একটি অখণ্ড শিল্প-সঙ্গত সৌন্দর্য্যবোধ ও মহত্ত্বব্যঞ্জক গাম্ভীর্য থাকবে। এর ভাষা প্রসাদগুণসম্পন্ন, ওজস্বী এবং অনুপ্রাস-উপমা প্রভৃতি অলঙ্কারবহুল।

সুতরাং, পাশ্চাত্য আদর্শে অনুসরণের মাধ্যমে আমরা মহাকাব্যের সংজ্ঞা নির্দেশ করতে গিয়ে বলতে পারি যে, "নানা সর্গে বা পরিচ্ছেদে বিভক্ত যে-কাব্যে কোন সুমহান বিষয়-বস্তুকে অবলম্বন করে এক বা বহু বীরোচিত চরিত্র অথবা অতিলৌকিক-শক্তি-সম্পাদিত কোন নিয়তি-নির্ধারিত-ঘটনা ওজস্বী ছন্দে বর্ণিত হয়, তাকে মহাকাব্য বলে"।

সঠিক অনুচ্ছেদ শিরোনাম কোনটি?
titleA. পাশ্চাত্য মহাকাব্য
titleB. রচয়িতা
titleC. বিদ্রুপাত্মক মহাকাব্য
titleD. বাংলা মহাকাব্য
উত্তর: titleA
মুহাম্মদ মুরসি বলেন, "কোন অস্তিত্বশীল বস্তু সংবিধানের উপরে থাকবে না" তবে সেনাবাহিনীর অবস্থানের জন্য তার দৃষ্টিভঙ্গি বানাননি। তিনি বলেন, সেনাবাহিনীর বাজেট সংসদ কর্তৃক তত্ত্বাবধান করা উচিত তবে নির্দিষ্ট এলাকায় গোপনীয়তার প্রয়োজন হবে। তিনি মিশরের সংবিধানকে সম্মান করার প্রতিশ্রুতি দিয়েছিলেন এবং স্বাধীনতা ও বিচারপতি পার্টি "জনগণকে বিশ্বাস করতে আমরা চাপ দিচ্ছি না"। তিনি বলেছেন মিশরীয়রা এমন সমাজে বসবাসের চেষ্টা করেছিল যার মধ্যে সকলের সমান অধিকার রয়েছে। তিনি ২০১১ সালের বিপ্লবকে মধ্য প্রাচ্যে একটি "ইসলামিক জাগরণ" হিসাবেও যুক্ত করেছিলেন। [

সঠিক অনুচ্ছেদ শিরোনাম কোনটি?
titleA. সরকার পরিবর্তন হচ্ছে
titleB. মিশরের রাষ্ট্রপতি
titleC. আস্থা ও ধর্মমত
titleD. মিশরের রাষ্ট্রপতি নির্বাচন ২০১২
উত্তর: titleA
তৃতীয় এবং শেষ গল্পটি একটি খরগোশ ও একটি ভালুককে ঘিরে। তারা দু’জনেরই গর্ব যে তারা সবচেয়ে উন্নতমানের পশু ক্রমান্বয়ে তাদের শ্রবণ এবং ঘ্রাণ ক্ষমতার জন্য। কিন্তু, তাদের দু’জনকেই খর্ব করে একটি কেঁচো যে বলে যে সে সারা পৃথিবী দেখতে পায়, এবং সে তার পাহাড়ের উপর দেখতে পায় একটি খরগোশ ও একটি ভালুককে যাদের সে অভিহিত করে “সারা পৃথিবীতে সবচেয়ে বড় দুই বোকা” হিসেবে।

সঠিক অনুচ্ছেদ শিরোনাম কোনটি?
titleA. অভিযোজন
titleB. "ইয়ার্টল নামের কচ্ছপ" (Yertle the Turtle)
titleC. "বড় অহঙ্কার" (The Big Brag)
titleD. "গার্ট্রুড ম্যাকফায" (Gertrude McFuzz)
উত্তর: titleC
অমরাবতী বিভাগের বিভাগীয় যুগ্ম পরিচালকের অধীন জেলা সুপারিনটেনডিং কৃষি অফিসার রয়েছে। প্রতিটি তালুকে কৃষি অফিসারসহ বুলদানা, খামগাঁও ও মেহকারের তিনটি উপবিভাগ রয়েছে। প্রতিটি তালুকে আবার একাধিক সারকেল রয়েছেঃ ধাড়, শালাপুর, ধামানগাঁ, মোতালা, শেলেসুর, আমদাপুর, চিখলি, ধরণগাঁও, মালকাপুর, জনফুল, মেহকার, বিবি, লোনার, সাদখহারদা, সিন্ধেখেদ রাজা, মেহরা খুরদ, দেউলগাঁও মাহি, দেউলগাঁও রাজা, গণেশপুর, পিম্পলগাঁও রাজা, খামগাঁও, নন্দুরা, শেগাঁও, জলগাঁও জামোড়, ওয়ারওয়াৎ খান্ডেরাও এবং সেনাপুর।

সঠিক অনুচ্ছেদ শিরোনাম কোনটি?
titleA. প্রশাসনিক বিভাগ
titleB. কৃষি প্রশাসন
titleC. আকাশ পথ
titleD. জনসংখ্যার উপাত্ত
উত্তর: titleB
ইবনুল মুবারকের মতে আবু সুফিয়ান ইবনুল হারিসের ছিল নাম মুগীরা এবং ডাকনাম ছিল আবু সুফিয়ান । এ নামেই তিনি পরিচিতি লাভ করেন। আবু সুফিয়ানের পিতা নাম হারিস,যিনি রাসূল এর বড় চাচা ছিলেন ।

রাসূল ও আবু সুফিয়ান পরষ্পর দুধ ভাই ছিলেন,তারা হালীমা আস-সাদিয়্যাহর দুধ পান করেন । রাসূল নবুওয়াত প্রাপ্তির পূর্ব পর্যন্ত তাদের দু’জনের মধ্যে গভীর সম্পর্ক ছিল। দু’জনের চেহারার মধ্যেও যথেষ্ট মিল ছিল ।

সঠিক অনুচ্ছেদ শিরোনাম কোনটি?
titleA. ইসলাম গ্রহনের পর
titleB. মৃত্যু
titleC. অনুতপ্ত জীবন
titleD. নাম ও বংশ পরিচয়
উত্তর: titleD
প্রিমাকভ ১৯৬২ সালে বিশ্ব অর্থনীতি ও আন্তর্জাতিক সম্পর্ক ইনস্টিটিউটের জ‍্যেষ্ঠ গবেষক হিসেবে বৈজ্ঞানিক জগতে প্রবেশ করেন। ১৯৭০ সালের ৩০ ডিসেম্বর থেকে ১৯৭৭ পর্যন্ত সোভিয়েত বিজ্ঞান আকাদেমির বিশ্ব অর্থনীতি ও আন্তর্জাতিক সম্পর্ক ইনস্টিটিউটের উপ-পরিচালক হিসেবে দায়িত্ব পালন করেন। ১৯৭৭ থেকে ১৯৮৫ পর্যন্ত তিনি সোভিয়েত বিজ্ঞান আকাদেমির প্রাচ‍্য অধ‍্যয়ন ইনস্টিটিউটের পরিচালক ছিলেন। এসময় তিনি সোভিয়েত শান্তি কমিটির প্রথম উপ-সভাপতিও ছিলেন। ১৯৮৫ সালে তিনি বিশ্ব অর্থনীতি ও আন্তর্জাতিক সম্পর্ক ইনস্টিটিউটে ফিরে আসেন এবং ১৯৮৯ সাল পর্যন্ত সংস্থাটির পরিচালক হিসেবে দায়িত্ব পালন করেন।

১৯৮৯ সালে প্রিমাকভ রাজনীতিতে জড়িয়ে পড়েন এবং সোভিয়েত আইনসভার দুই কক্ষের একটি সোভিয়েত অফ দ‍্য ইউনিয়নের সভাপতি নির্বাচিত হন। ১৯৯০ থেকে ১৯৯১ পর্যন্ত তিনি সোভিয়েত নেতা মিখাইল গর্বাচেভের রাষ্ট্রপতি পরিষদের সদস‍্য ছিলেন‌। উপসাগরীয় যুদ্ধের প্রাক্কালে তিনি ইরাকে গর্বাচেভের বিশেষ দূত নিযুক্ত হন এবং ইরাকের রাষ্ট্রপতি সাদ্দাম হোসেনের সঙ্গে আলোচনা করেন।

সঠিক অনুচ্ছেদ শিরোনাম কোনটি?
titleA. প্রাথমিক রাজনৈতিক জীবন
titleB. পররাষ্ট্রমন্ত্রী
titleC. প্রধানমন্ত্রী
titleD. দুমার সদস‍্য এবং বিশেষ প্রতিনিধি
উত্তর: titleA
কৌর পাঞ্জাবের ভোগপুরের নিকটবর্তী ভোন্দিয়ান গ্রামে জন্মেছেন এবং বড় হয়ে উঠেছেন। হোশিয়ারপুরের ডিএভি কলেজে পড়াশোনার সময় তাঁর থিয়েটারের প্রতি আগ্রহ তৈরি হয়। ১৯৯৪ সালে, তিনি একটি কঠিন সিদ্ধান্ত নেন এবং, 'শিক্ষা' (বি এড) নিয়ে পড়ার বদলে, নাটকের ওপরে ডিগ্রি অর্জন করতে পাঞ্জাব বিশ্ববিদ্যালয়ে পড়াশুনা শুরু করেন। স্নাতক শেষ করার পরে, তিনি হরিয়ানা হিশারের একটি বিদ্যালয়ে নাটক শেখাতে শুরু করেছিলেন এবং পরে ২০০০ সালে ব্রিজেশ শর্মাকে বিয়ে করেছিলেন স্কুল অফ ড্রামা তে থাকার সময় তিনি ধ্রুপদী নৃত্য এবং সংগীতের বিভিন্ন ধারা শিখেছিলেন 
এবং পরবর্তীকালে তথ্য ভাণ্ডারের সদস্য হিসাবে ছয় বছর কাজ করেছিলেন। 

সঠিক অনুচ্ছেদ শিরোনাম কোনটি?
titleA. কর্ম জীবন
titleB. ব্যক্তিগত জীবন
titleC. সম্মাননা
titleD. প্রাথমিক জীবন
উত্তর: titleD
শিক্ষাজীবনের মতো মেধার স্বাক্ষর রাখেন তার কর্মজীবনেও। তৎকালীন আইসিএস পরীক্ষায় বাঙালি মুসলমানদের মধ্যে প্রথম হওয়ার গৌরব অর্জন করলেও তাকে চাকরি থেকে বঞ্চিত করা হয়েছিল। পরে ১৯২৬ খ্রিস্টাব্দে আসাম প্রভিন্সিয়াল সিভিল সার্ভিস পরীক্ষায় উত্তীর্ণ হয়ে ঐ বছরই তিনি মৌলভীবাজার মহকুমার ম্যাজিস্ট্রেট হিসেবে যোগদান করেন এবং আনুষ্ঠানিক শিক্ষাগ্রহণের সমাপ্তি ঘটে। তার সুদীর্ঘ কর্মজীবনে কাজ করেছেন অনেক জায়গায়। তন্মধ্যে ১৯৪০-১৯৪৪ খ্রিস্টাব্দ পর্যন্ত সুনামগঞ্জে সাবডিভিশনাল অফিসার হিসেবে দায়িত্ব পালন করেন। এসময় তিনি সুনামগঞ্জ কলেজ প্রতিষ্ঠার উদ্যোগ নেন। ১৯৪৪ খ্রিস্টাব্দে কাজ করেছেন শিলংয়ে শিক্ষা বিভাগের আন্ডার-সেক্রেটারি পদে, এছাড়া তেজপুরে এডিশনাল ডেপুটি কমিশান হিসেবে কাজ করেছেন ১৯৪৬ খ্রিস্টাব্দে। ভারত স্বাধীন হবার অব্যবহিত পূর্বে রেফারেন্ডামের সময় তিনি সিলেটের এ.ডি.এম ছিলেন। এরপর ১৯৪৮ খ্রিস্টাব্দে কুষ্টিয়ার ডিস্ট্রিক্ট ম্যাজিস্ট্রেট হন। ঐ বছরের শেষাংশে ঢাকায় জয়েন্ট সেক্রেটারি হিসেবে হোম ডিপার্টমেন্টে কাজ করেন। ১৯৪৯ খ্রিস্টাব্দে বগুড়ায় ডিস্ট্রিক্ট ম্যাজিস্ট্রেট, পরে কিছুদিন চট্টগ্রামের ডিস্ট্রিক্ট ম্যাজিস্ট্রেট পদেও ছিলেন। তারপর করাচীতে কেন্দ্রীয় পাকিস্তান সরকারের বাণিজ্য মন্ত্রণালয়ের ডেপুটি সেক্রেটারি ছিলেন ১৯৫১-১৯৫৩ খ্রিস্টাব্দ পর্যন্ত। এরপর আবার ঢাকায় বদলি হয়ে প্রথমে জয়েন্ট সেক্রেটারি ও পরে সেক্রেটারি পদে কাজ করেন রেভেন্যু ডিপার্টমেন্টে। তারপর রাজশাহীর ডিভিশনাল কমিশনার হিসেবে ১৯৫৭-১৯৫৯ পর্যন্ত অধিষ্ঠিত থেকে ১৯৫৯ খ্রিস্টাব্দের ১ জানুয়ারি অবসর গ্রহণ করেন। অবসর গ্রহণের পরেও তিনি কয়েকটি পদে দায়িত্ব পালন করেন। ডিস্ট্রিক্ট গেজেটিয়ার উপদেষ্টা পরিষদে প্রথমে সদস্য ও পরে সভাপতি হিসেবে দায়িত্ব পালন করেন। দুই মেয়াদে, প্রথমে ১ আগস্ট ১৯৬৯ থেকে আগস্ট ১৯৭১, এবং পরে পুনরায় মার্চ ১৯৭৫ থেকে মার্চ ১৯৭৭ পর্যন্ত দায়িত্ব পালন করেন বাংলা একাডেমির সভাপতি হিসেবে। তিনি বাংলাদেশ এশিয়াটিক সোসাইটির সভাপতির দায়িত্ব পালন করেন ১৯৭৪ খ্রিস্টাব্দে, এবং মৃত্যুকালেও চেয়ারম্যান ছিলেন বাংলাদেশ প্রেস ইন্সটিটিউটের।

সঠিক অনুচ্ছেদ শিরোনাম কোনটি?
titleA. মৃত্যু
titleB. সম্মাননা
titleC. কর্মজীবন
titleD. প্রকাশনা
উত্তর: titleC
"অমরকোষ" শব্দটি সংস্কৃত "অমর" এবং "কোষ" ("ধন, ঝাঁক, ভাণ্ড, সংগ্রহ, অভিধান") থেকে এসেছে। বইটির মূল নাম "নামলিঙ্গানুশাসন"-এর অর্থ "বিশেষ্য এবং লিঙ্গ সম্পর্কিত নির্দেশ"। মীরাশি আমরকোষ রচনার সময়কাল খতিয়ে দেখেছেন, এবং তার ধারণামতে আমোগবর্ষের শাসনকালে (৮১৪-৮৬৭) রচিত শাকাতায়নের আমোগবৃতিতে প্রথম নির্ভরযোগ্য উল্লেখ খুঁজে পেয়েছিলেন।

সঠিক অনুচ্ছেদ শিরোনাম কোনটি?
titleA. লেখক
titleB. অনুবাদ ও সংস্করণ
titleC. বিষয়বস্তুর সংগঠন
titleD. ব্যুৎপত্তি
উত্তর: titleD
ভূজপুর ইউনিয়নের নাম নিয়ে জনশ্রুতি রয়েছে, প্রাচীন ভোজ রাজার নাম অনুসারে এ ইউনিয়নের নাম হয় ভূজপুর। ভোজ রাজা ছিলেন বর্তমান পশ্চিম ভূজপুর গ্রাম এবং তৎসংলগ্ন গ্রামের জমিদার। কিন্তু তার কোন উপযুক্ত প্রমাণ পাওয়া যায়নি। পশ্চিম ভূজপুর গ্রাম নিবাসী মধ্যযুগীয় আবদুল মজিদ পণ্ডিতের রচিত পুঁথিতেও একই ইতিহাস বিবৃত হয়েছে। এছাড়া একটি জায়গার নাম রোসাইংগাঘোনা। সেখানে পূর্বে রোহিংগারা বসবাস করত। মোট ১১টি গ্রাম নিয়ে ভূজপুর ইউনিয়ন গঠিত।

সঠিক অনুচ্ছেদ শিরোনাম কোনটি?
titleA. জনসংখ্যার উপাত্ত
titleB. প্রশাসনিক কাঠামো
titleC. নামকরণ
titleD. চা শিল্প
উত্তর: titleC
১৯৮১সালে, দুইজন তাড়িতী ইংল্যান্ডের গোডালমিংয়ে বিশ্বের প্রথম বৈদ্যুতিক শক্তি ব্যবস্থা নির্মাণ করে। এটিতে শক্তি প্রদান করতো দুটি জলচালিত চাকা যা ২৫০ ভোল্টের সাতটি সিমেন্স আর্ক বাতি ও ৪০ ভোল্টের ৩৪টি ইনক্যানডেসেন্ট বাতি জ্বালানোর জন্য বিদ্যুৎ উৎপন্ন করতে সক্ষম। যদিও, বাতিগুলোতে বিদ্যুৎ সরবরাহ সবিরাম ছল এবং ১৮৮২সালে থমাস এডিসন ও তাঁর কোম্পানি, দ্যা এডিসন ইলেক্ট্রিক লাইট কোম্পানি, নিউ ইয়র্ক শহরের পার্ল স্ট্রিটে প্রথম বাষ্প-চালিত পাওয়ার স্টেশন নির্মাণ করেন। এই পার্ল স্ট্রিট স্টেশনটি ৫৯ ক্রেতার জন্য ৩,০০০টি বাতিতে বিদ্যুৎ প্রদান করতো। এই পাওয়ার স্টেশন সরাসরি বিদ্যুৎ উৎপন্ন করতো ও একক ভোল্টেজে কাজ করতো। সরাসরি বিদ্যুৎ শক্তিকে উচ্চ ভোল্টেজে পরিবর্তন করা সহজ নয় যাতে দূরবর্তী স্থানে স্থানান্তর করার ক্ষেত্রে শক্তির অপচয় কমানো যায় না। এজন্য, উৎপাদনকেন্দ্র থেকে সর্বোচ্চ ৮০০ মিটার দূরে বিদ্যুৎ পৌঁছানো যেত।

একই বছর লন্ডনে, লুসিয়েন গলার্ড এবং জন ডিক্ন গিবস "সেকেন্ডারি জেনারেটর" প্রদর্শন করেন, যেটি বাস্তব বৈদ্যুতিক শক্তি ব্যবস্থায় ব্যবহার করার মতো প্রথম ট্রান্সফরমার ছিল। গলার্ড এবং গিবসের এই ট্রান্সফরমারের বাস্তবিক মূল্য প্রদর্শন করা হয় ১৮৮৪ সালে তুরিনে, যেখানে এই ট্রান্সফরমার ব্যবহার করে রেলওয়ের ৪০ কিলোমিটার (২৫ মাইল) বিদ্যুৎ প্রদান করা হয়। এই ব্যবস্থার সফলতার পাশাপাশি, ঐ দুজন এই ব্যবস্থাপনায় কিছু ভুলও করেছিলেন।

১৮৮৫ সালপ, গাঞ্জ এন্ড কো. এর ওত্তো টিটুজ ব্লাথি গলার্ড এবং গিবসের জেনারেটরকে সংশোধন করেন, তিনি এটিতে একটি আবদ্ধ লোহা যুক্ত করেন। একই বছরে, ব্লাথি এবং সেই কোম্পানির আরও দুই জন ইঞ্জিনিয়ার জিবিডি ব্যবস্থা নির্মাণ করেন। এটিতে তাঁরা ১৮৮৩ সালে ব্রিটিশ বিজ্ঞানী আর. কেন্নেডির প্রস্তাবিত সমান্তরাল এসি পরিবরহনকে ব্যবহার করেন। এই ব্যবস্থাকে বুধাপেস্টের ন্যাশনাল জেনারেল এক্সিবিশনে ১৮৮৫ সালে উপস্থাপন করা হয়।

১৮৮৮সালের মাঝে, বৈদ্যুতিক শক্তি শিল্পের উন্নতি হয়, এবং পাওয়ার কোম্পানিগুলো হাজারো বৈদ্যুতিক ব্যবস্থা নির্মাণ করেছিল (সরাসরি এবং বিকল্প বিদ্যুৎ) যুক্তরাষ্ট্রে এবং ইউরোপে। ১৮৯১সালে তেল্লুরিড কলোরাডোতে ওয়েস্টিংহাউজ বড় শক্তি ব্যবস্থা নকশা করে যা ছিল ১০০ অর্শ্বক্ষমতার (৭৫ কিলোওয়াট)।

১৯শতক পর্যন্তেও শক্তি ব্যবস্থার উন্নয়ন জারি থাকে। ১৯৩৬সালে প্রথম পারদের বাল্ব দ্বারা উচ্চ ভোল্টেজের সরাসরি বিদ্যুৎ লাইন (এইচভিডিসি) নির্মাণ করা হয়, যেটি ছিল নিউ ইয়র্কে স্কেনেকটাডি ও মেকানিকভিলের মাঝে। সাধারণ বৈদ্যুতিক ব্যবহারের উপযোগী প্রথম সলিড স্টেট ধাতুর ডায়োড তৈরি করে আর্নস্ট প্রেসার জার্মানির টেকাডেতে ১৯২৮সালে। এটিতে অ্যালুমিনিয়াম প্লেটের উপর সেলেনিয়ামের স্তর ছিল। ১৯৫৭সালে, একটি সাধারণ বিদ্যুৎ গবেষক দল একটি সলিড স্টেট পি-এন-পি-এন সুইচ যন্ত্র নির্মাণ করে যেটিকে ১৯৫৮সালের পূর্বে সখলভাবে বাজারজাত করা হয়, এটি বিদ্যুৎ ক্ষেত্রে একটি বিপ্লব ঘটিয়ে দেয়। ১৯৫৭সালে সিমেন্স একটি সলিড স্টেট রেক্টিফায়ার প্রদর্শন করে।

সঠিক অনুচ্ছেদ শিরোনাম কোনটি?
titleA. বৈদ্যুতিক শক্তির উপাদান
titleB. ইতিহাস
titleC. বাণিজ্যিক বৈদ্যুতিক ব্যবস্থা
titleD. লোড
উত্তর: titleB
বাংলাদেশের উত্তর-পূর্ব (বৃহত্তর সিলেট) ও দক্ষিণ-পূর্ব (চট্টগ্রাম ও পার্বত্য চট্টগ্রাম) এলাকার বন ছাড়াও ভারত (উত্তর-পূর্বাংশ), মিয়ানমার (পশ্চিমাংশ) এবং চীনেও (দক্ষিণাংশে) উল্লুক দেখা যায়। তবে অধুনা বাংলাদেশের সিলেটের একমাত্র শ্রীমঙ্গলের লাউয়াছড়ার বনেই রয়েছে বিপন্ন প্রজাতির উল্লুক ()। বর্তমানে পৃথিবীজুড়ে এ উল্লুক বিলুপ্তির দ্বারপ্রান্তে পৌঁছে গেছে। লাউয়াছড়ার বনেও এদের সংখ্যা আশঙ্কাজনক হারে কমছে। দুই দশক আগে (প্রেক্ষিত ২০০৬) এই বনে কয়েক হাজার উল্লুক দেখা যেত। কিন্তু ২০০৬ খ্রিষ্টাব্দে সে সংখ্যা কমতে কমতে একশোর নিচে এসে ঠেকেছে। নির্বিচারে বন ধ্বংসের ফলে উল্লুকের বাসস্থান ও খাদ্য সংকট সৃষ্টিই এদের সংখ্যা হ্রাসের প্রধানতম কারণ। লাউয়াছড়ার বনে বর্তমানে (২০০৬) মাত্র ৪৯টি উল্লুক অবশিষ্ট আছে। নিকটবতী ছাউতলি ও কালাছড়ার বন মিলিয়ে এ সংখ্যা ৬০-এর মতো। লাউয়াছড়া ও এর আশপাশের বনে মোট ১৬টি উল্লুক পরিবার রয়েছে (প্রেক্ষিত ২০০৬)। ভোরবেলা লাউয়াছড়ার বনে গেলে অনেক সময় উল্লুকের দেখা পাওয়া যায়। এই বনে উল্লুকের প্রিয় খাদ্য চামকাতাল বা চাপালিশ ফল।

সঠিক অনুচ্ছেদ শিরোনাম কোনটি?
titleA. জীবনযাপন
titleB. খাদ্য
titleC. শ্রেণীবিভাগ
titleD. আবাসভূমি
উত্তর: titleD